
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
                 
R E P U B L I K A   H R V A T S K A

Z A K L J U Č A K 
	
	Trgovački sud u Rijeci, po stečajnom sucu Veri Jelenović, u nastavku postupka radi naknadne diobe stečajne mase dužnika GMT SPORT I INTERIJERI društvo s ograničenom odgovornošću za trgovinu, usluge i zastupanje u stečaju Viškovo, Marićeva Draga 3, MBS: 040025523, OIB: 15157147686, na temelju čl.247. st.3. u vezi sa čl.441. st. 2. Stečajnog zakona (NN 71/15), dana 3. studenoga 2016. godine

z a k l j u č i o    j e 

I. Utvrđena vrijednost nekretnine stečajnog dužnika upisane u zemljišnim knjigama Općinskog suda u Rijeci, zemljišno-knjižni odjel Rijeka, k.č.br. 3350/1, u naravi šuma, pašnjak, parkiralište, put zajeć, ukupne površine 8695 m2, k.č. 3350/2, u naravi šuma površine 2914 m2, k.č. 3350/4, u naravi šuma površine 421 m2, k.č. 3350/5 u naravi šuma površine 258 m2, k.č. 3350/6 u naravi šuma površine 22 m2, k.č. 3350/7 u naravi šuma površine 67 m2, k.č. 3350/8 u naravi šuma površine 5 m2, k.č. 3350/10 u naravi pašnjak, put, parkiralište zajeć površine 816 m2, sve upisano u zk.ul. 1965, k.o. Marčelji, iznosi 7.994.869,71 kn.  

 	II. Prodaju nekretnine iz točke I. zaključka provodi Financijska agencija elektroničkom javnom dražbom uz odgovarajuću primjenu pravila ovršnoga postupka o ovrsi na nekretnini.
    
III. Ovaj zaključak bit će objavljen na mrežnoj stranici e-Oglasne ploče suda, te na  stranicama web-stečaj  i web stranici Financijske agencije.  

IV. Uvjeti prodaje:
prodaje se nekretnina označena u točki I. izreke upisana u zemljišnim knjigama Općinskog suda u Rijeci, zemljišno-knjižni odjel Rijeka, k.č.br. 3350/1, u naravi šuma, pašnjak, parkiralište, put zajeć, ukupne površine 8695 m2, k.č. 3350/2, u naravi šuma površine 2914 m2, k.č. 3350/4, u naravi šuma površine 421 m2, k.č. 3350/5 u naravi šuma površine 258 m2, k.č. 3350/6 u naravi šuma površine 22 m2, k.č. 3350/7 u naravi šuma površine 67 m2, k.č. 3350/8 u naravi šuma površine 5 m2, k.č. 3350/10 u naravi pašnjak, put, parkiralište zajeć površine 816 m2, sve upisano u zk.ul. 1965, k.o. Marčelji; 
nekretnine su: sportsko-rekreacijske građevine – igrališta, sportsko-rekreacijska pomoćna građevina, ugostiteljska građevina (suteren i prizemlje) i terasa;
lokacijska dozvola od 21. listopada 2011. godine izdan je za građenje građevina na k.č. br. 3350/1, 3350/4 i 3350/10 K.O. Marčelji, predviđa legalizaciju izgrađenih građevina na ovim česticama koje nisu bile u skladu sa građevinskom dozvolom izdanom 14. veljače 2007. godine za izgradnju otvorenih igrališta, ugostiteljskog objekta i parkirališta i fazna gradnja novih sadržaja;
sportsko-rekreacijska pomoćna građevina tlocrtne površine 106,7 m2 (prizemna) potpuno je devawstirana, dok ugostiteljska građevina (suteren i prizemlje) kao terasa nisu u upotrebi, grijanje istih je centralno grijanje (lož ulje), instalacija struje i vode je spojena na mjesnu mrežu, dok je kanalizacija spojena na septičku jamu (u krugu);
nekretnine se nalaze u naselju Ronjgi, Viškovo;
utvrđena vrijednost nekretnina iznosi 7.994.869,71 kn;
nekretnina se ne može prodati: 
na prvoj dražbi ispod tri četvrtine utvrđene vrijednosti nekretnine što iznosi 5.996.152,28 kn;  
na drugoj dražbi ispod jedne polovine utvrđene vrijednosti nekretnine što iznosi 3.997.434,86 kn;  
na trećoj dražbi ispod jedne četvrtine utvrđene vrijednosti nekretnine što iznosi 1.998.717,43 kn; 
na četvrtoj dražbi nekretnina se prodaje po početnoj cijeni od 1,00 kn;
prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine, ali uz plaćanje troškova unovčenja koji obuhvaćaju stvarno nastale troškove i ostale obveze stečajne mase. Ako je zbog unovčenja stečajna masa opterećena porezom, iznos toga poreza uračunat će se u troškove unovčenja , pri čemu je stečajni upravitelj dužan dostaviti sudu obračun troškova unovčenja predmeta na kojem postoji razlučno pravo u roku od osam dana od dana pravomoćnosti rješenja o dosudi;
nekretnina je slobodna od osoba i stvari;
 na  dužnikovoj nekretnini upisanoj u zemljišnim knjigama Općinskog suda u Rijeci, zemljišno-knjižni odjel Rijeka, k.č.br. 3350/1, u naravi šuma, pašnjak, parkiralište, put zajeć, ukupne površine 8695 m2, k.č. 3350/2, u naravi šuma površine 2914 m2, k.č. 3350/4, u naravi šuma površine 421 m2, k.č. 3350/5 u naravi šuma površine 258 m2, k.č. 3350/6 u naravi šuma površine 22 m2, k.č. 3350/7 u naravi šuma površine 67 m2, k.č. 3350/8 u naravi šuma površine 5 m2, k.č. 3350/10 u naravi pašnjak, put, parkiralište zajeć površine 816 m2, sve upisano u zk.ul. 1965, k.o. Marčelji izvršen je prijenos vlasništva sa imena i vlasništva GMT sport interijeri d.o.o. radi osiguranja potraživanja u iznosu od 400.000,00 EUR, preračunato u kune, sa pripadajućim kamatama i eventualnim troškovima.
Na istoj nekretnini je na temelju sporazuma broj 271/08 o prijenosu vlasništva na nekretnini radi osiguranja novčane tražbine od 2. listopada 2008. zabilježeno da je prijenos vlasništva izvršen i radi osiguranja novčane tražbine u iznosu od 900.000,00 kn uvećana za redovnu kamatu, eventualno povećanu redovnu kamatu, eventualne zakonske zatezne kamate, koje su promjenjive kao i za eventualne pripadajuće troškove utvrđene u Ugovoru o dugoročnom kreditu broj 510-20/2008 i Sporazumu.

Na temelju sporazuma broj 160/09 o prijenosu prava vlasništva na nekretnini radi osiguranja od 17. rujna 2009. zabilježeno je da je prijenos vlasništva na opisane nekretnine izvršen i radi osiguranja novčane tražbine u iznosu od 200.000,00 EUR u kunskoj protuvrijednosti po srednjem tečaju HNB za EUR važećem na dan korištenja, uvećana za redovnu kamatu, eventualne zakonske zatezne kamate, koje su promjenjive, naknade kao i za eventualne pripadajuće troškove utvrđene u Okvirnom ugovoru za garancije i akreditive broj 510-101/2009-O i Sporazumu.

Na temelju Sporazuma br. 47/12 o prijenosu prava vlasništva na nekretnini radi osiguranja od 7. svibnja 2012. zabilježeno je da je prijenos prava vlasništva izvršen i radi osiguranja novčane tražbine u iznosu od 240.354,72 EUR-a, uvećana za ugovorene naknade i troškove, koji su promjenjivi, eventualne zakonske zatezne kamate, koje su promjenjive, kao i za eventualne troškove utvrđene u Okvirnom ugovoru za garancije i akreditive broj 510-101/2009-O, Nagodbi o podmirenju tražbine iz Okvirnog ugovora za garancije i akreditive broj 510-101/2009-O i Sporazumu br. 47/12 o prijenosu prava vlasništva na nekretnini radi osiguranja. 
poreze u svezi s prodajom snosi kupac;
kupac je dužan uplatiti kupovninu na poseban račun Agencije otvoren za tu namjenu u roku od 30 dana od dana pravomoćnosti rješenja o dosudi. Ako kupac u tom roku ne položi kupovninu sud će rješenjem oglasiti prodaju nevažećom  i odrediti novu prodaju. Iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj i novoj prodaji. O tome odluku donosi sud i dostavlja je Agenciji radi prijenosa novčanih sredstava. 
kao kupci na javnoj dražbi mogu sudjelovati osobe koje su prethodno dale jamčevinu na poseban račun Agencije, u visini 10% od utvrđene vrijednosti nekretnine,
ponuditeljima čija ponuda ne bude prihvaćena, Agencija će vratiti jamčevinu na temelju naloga suda za prijenos novčanih sredstava;
u pozivu za sudjelovanje na elektroničkoj javnoj dražbi bit će određen datum i vrijeme početka i završetka elektroničke javne dražbe, vrijeme kada osobe zainteresirane za kupnju nekretnine mogu razgledati nekretnine uz prethodni dogovor sa stečajnim upraviteljem Nikolom Kruljcem, Ronjgi bb, Viškovo, kojeg osobe zainteresirane za razgledavanje predmetne nekretnine mogu kontaktirati na broj telefona 095/395-65-68, kao i druge potrebne podatke.

Rijeka, 3. studenoga 2016. godine		
                                                                                                 Stečajni sudac
                                                                                                 Vera Jelenović 


  

UPUTA O PRAVNOM LIJEKU:
Protiv zaključka nije dopuštena žalba (čl.11. st.9. Stečajnog zakona). 




DNA:
· stečajnom upravitelju 
· e-Oglasna ploča
· razlučnom vjerovniku:
· Hrvatska poštanska banka d.d. Zagreb, Jurišićeva 4
· FINA RIJEKA uz zahtjev za prodaju nekretnine u stečajnom postupku i zk. izvadak, kao i otpravak rješenja o prodaji predmetne nekretnine

U Rijeci, 3. studenoga 2016. g.
 
Stečajni sudac
Vera Jelenović

